Орал: 500 әскери мен құтқарушы жұмылдырылады
"Орал: 500 әскери мен құтқарушы жұмылдырылады" | "https://abai.kz/post/182615"
TITLE: Орал: 500 әскери мен құтқарушы жұмылдырылады
URL: https://abai.kz/post/182615
META: "Орал: 500 әскери мен құтқарушы жұмылдырылады" | "https://abai.kz/post/182615"
DATE: 22.04.2024
AUTHOR(s): Abai.kz
TOTAL WORDS: 117
TEXT: Өткен аптада Орал қаласы әкімінің хабарласамын жариялап, қаланы су басу қаупі жоғары екендігін хабарлаған болатынбыз. Премьер-министрдің ресми ақпараттық ресурсының хабарламасы бойынша өзен суы жайылған жерге орналасқан саяжай алаптары су астында қалып, Жайық және Шаған өзендерінің маңындағы шағын аудандарға су жетті. Орал қаласында су тасқынына қарсы іс-шаралар күшейтілген режимде жүргізілуде. Қорғаныс құрылыстарын нығайту шараларына облыс бойынша 10,6 мыңнан астам адам және қала бойынша 6,4 мың адам, сондай-ақ Қазақстанның басқа өңірлерінен тартылған 2 мыңнан астам техника жұмылдырылды. "Вице-премьер Қанат Бозымбаев шарықтау шегіне жеткен су тасқынымен күресу үшін Маңғыстау, Ақтөбе облыстарынан, Астана мен Алматыдан тағы 500 әскери қызметші мен құтқарушыны БҚО-ға жіберуді тапсырды. Оралға ТЖМ және Қорғаныс министрлігі бойынша 200 адам келіп, жұмысқа кірісіп кетті", – деп жазылған хабарламада. Abai.kz
